ביום שני הקרוב, יכולה הפועל אשדוד בכדוריד לעלות לגמר הליגה, וזאת לאחר שגברה ביום שישי 34-26 על הפועל ראשל"צ במשחק שלוש בסדרה ועלתה למאזן של 2-1 בסדרה.
אחרי שעלתה ליתרון בסדרה עם ניצחון 26:29 במשחק הראשון, הפסידה האלופה המכהנת 31:25 בשני, והיום סיפקה משחק הגנה חלש במיוחד שאפשר לחניכים של אולג בוטנקו לעשות כמעט ככל העולה על רוחם בחצי המגרש של היריבה.
למרות הרחקה מוקדמת של אדיר כהן בכרטיס אדום ישיר, אשדוד יצרה פער מבטיח בתחילת המחצית השנייה והגדילה אותו במהלך הגארבג' טיים עד לסיום.
עבור הפועל אשדוד מדובר בהופעה ראשונה אי פעם במעמד זה, וייתכן שכבר בפעם הראשונה היא תעפיל גם לסדרת גמר היסטורית מבחינתה.
אשדוד ניפקה משחק מצוין, ורקדה על הפרקט, הניצחון של אשדוד עוד יותר מרשים נוכח העובדה שאחד מכוכביה הגדולים, אדיר כהן, שפתח נהדר את ההתמודדות עם ארבעה שערים, הורחק באדום ישיר בדקה ה-13 אחרי עבירה קשה על דניאל שקלים.
השני, אבל גם סיפק את האירוע המכוער במפגש כשסינן תנועת יריקה כלפי עוז חממי אחרי מפגש אווירי בין השניים.
כבשו לאשדוד: גאבור לנגהאנס 7, יותם טל ועומרי קושמרו 5 כ"א, שי הרשקוביץ ואדיר כהן 4 כ"א, טל הרשקוביץ ושרון שלם 3 כ"א, יוסי ביטרמן 2, אסף בן גוזי 1.
להפועל ראשל"צ: יובל גררה ועוז חממי 5 כ"א, שון סלס, ערן צרפתי ודניאל שקלים 3 כ"א, סאבו מסטר 2, גיא כהן, איתי סורקיס 1 כ"א.